Sumnjivca je uočio policajac koji ga je upozorio da to prestane raditi, no on ga je na to fizički napao i bacio u more

30-godišnjeg muškarca rodom iz Zagreba tereti se da je u četvrtak oko 15 sati masturbirao na jednoj opatijskoj plaži.

Sumnjivca je uočio policajac koji ga je upozorio da to prestane raditi, no on ga je na to fizički napao i bacio u more, javlja Novi list.

Sadržaj se nastavlja...

R. K. iz Svetog Ivana Zeline smješten je u riječki zatvor te je osumnjičen za kazneno djelo napada na službenu osobu.

Policijskom službeniku je pritom i oštećen mobitel. To događanje zamijetio je još jedan policajac izvan službe te je prišao izgredniku, legitimirao mu se i zapovijedio da prestane s nasilnim ispadima. U međuvremenu je o slučaju službeno obaviještena policija pa je izgrednik priveden.

Na ispitivanju je poricao da je učinio ono za što se tereti, tvrdio je i da nije fizički napao policajca. Nakon toga je predveden sucu istrage Županijskog suda u Rijeci Dušku Tišmi koji mu je odredio istražni zatvor zbog opasnosti od ponavljanja djela. Određena je i visina jamstva od šest tisuća kuna, piše Novi list.